Varsinais-Suomi /Turku

Apteekkimuseo ja Qwenselin talo

<https://www.visitturku.fi/apteekkimuseo-ja-qwenselin-talo_fi>

<https://fi.wikipedia.org/wiki/Apteekkimuseo>

<https://fi.wikipedia.org/wiki/Qwenselin_talo>

<https://www.turku.fi/apteekkimuseo-ja-qwenselin-talo/herrainkulmasta-museoalueeksi/qwenselin-talon-historia-ja-asukkaat>

Vuoden 1700 paikkeilla rakennettu Qwenselin talo on Turun vanhin säilynyt porvaristalo. Kadunvarrella oleva päärakennus on entisöity 1700-luvun lopun säätyläiskodiksi, jossa huoneet on sisutettu rokokoo- ja kustavilaistyyliin. Qwenselin talo on esimerkki kaupunkimaisesta omavaraisuudesta. Pihassa olevassa ulkorakennuksessa oli leipomo, palvelijan asunto, talli ja navetta. Turun palon jälkeen lisätyssä siivessä on nykyään 1800-luvun apteekki yrttihuoneineen ja kaksine laboratorioineen. Siinä on myös Suomen vanhin alkuperäisenä säilynyt apteekki-interiööri.

**Aboa Vetus & Ars Nova-museot**

<https://www.aboavetusarsnova.fi/fi>

Vuosina 1991-92 tehtiin merkittävä löytö, kun nk. Rettingin palatsia[[1]](#footnote-1)[[2]](#footnote-2), joka oli rakennettu vuonna 1928 barokkiklassistiseen tyyliin, saneerattiin taidemuseokäyttöön. Talon puutarhasta, seitsemän metriä maanpinnan alapuolelta, paljastui kokonainen kaupunkikortteli. Rakennusten perustuksia ja muita jäännöksiä aina vuodelta 1300 jätettiin paikoilleen ja kokonaisuus laajennettiin kahdeksi museoksi. Aboa vetus-nimi on lainattu Daniel Jusleniuksen, Turun Akatemian professorin ja myöhemmin piispan Turun historiasta Aboa vetus et nova (Vanhaa ja uutta Turkua) vuodelta 1700. Aboa Vetus-museo on rakennettu keskiaikaisten kellareiden ja kujien ympärille. Museokävijät voivat kiertää vanhoja rakennuksia ja katuja ja nähdä arkeologisia löytöjä alkuperäisillä paikoillaan.

Kaivauksissa löytyi yli 40 000 esinettä. Museossa on myös mielenkiintoisia keskiaikaa esitteleviä multimediaohjelmia. Nykyaikaan taas astutaan Ars Nova-museon puolella, jossa on esillä Matti Koivurinnan säätiön suomalaisen ja ulkomaisen nykytaiteen kokoelma. Ars Novan multimediaohjelmat kertovat eri taiteilijoista ja heidän teoksistaan.

**Nauvo Seilin hospitaali ja kirkko**

<http://www.rky.fi/read/asp/r_kohde_det.aspx?KOHDE_ID=1010>

<https://fi.wikipedia.org/wiki/Seili>

<https://www.luontoon.fi/seili/historia>

Vuonna 1619 Kuningas Kustaa II Aadolf määräsi spitaali - eli leprasairaalan perustettavaksi saarelle, jolle annettiin ruotsinkielinen nimi Själö eli Sielusaari asukkaittensa kohtalon vuoksi. Seilin saari valittiin sairaalan paikaksi syrjäisen sijaintinsa vuoksi. Saaren viimeinen spitaalinen kuoli 1785. Saaren rakennukset toimivat sen jälkeen mielisairaalana vuoteen 1962. Seilin komeat uusklassiset rakennukset ovat harvinainen näky idyllisessä saaristomaisemassa. Maisemallisesti kaunis Seili on nykyään luonnonsuojelualue. Saarella on yksinkertainen pohjakaavaltaan ristinmuotooinen, punamaalattu kirkko vuodelta 1733. Kirkon koristelematon sisusta paljaine puupintoineen kuvastaa saaren eristyneisyyttä. Korkea kaide kirkon sisällä erotti potilaat terveestä kirkkokansasta. Saarnastuolo on koristeltu puukaiveruksin.

1. <https://www.aboavetusarsnova.fi/fi/vierailulle-museoon/rettigin-palatsi> [↑](#footnote-ref-1)
2. <https://fi.wikipedia.org/wiki/Rettigin_palatsi> [↑](#footnote-ref-2)